 Eebbaa wax walba ahaysiiyey: cir, dhul iyo wax kastaba; umana baahna carruur iyo haweeney illeen isagaa wax walba abuuraye, wax kastana oge, tilmaantaas waxaa mudan Eebbe isaga mooyee Ilaah kalana xaq lagu caabudo ma jiro, ee hala caabudo, waana ilaaliyaha wax kasta, lamana arko adduunka illeen lama awoodee, isaguse wuu arkaa waana wax walba oge, dadkana waxaa xagga Eebbe kasoo gaadhay Xaq ciddii ku waano-qaadata waa isaga, tii ka indho-beeshana waa iyada, Nabiguna ilaaliye uma aha, waana loo caddeeyey Xaqa, waxaase jira kuwo ku sheegi Nabiga inuu akhristay Quraanka waase kuwa aan wax ogayn. 